สวัสดีค่ะ, คือฉันมีประจำเดือน วันที่ 25/1-30/1 แล้ว วันที่4/2เกือบจะมีอะไรกับแฟน แต่ไม่มีการสอดใส่ แต่เรากลัวอสุจิแฟนจะโดนน้องสาวเรา เราเลยทานยาคุมสุกเสินแบบ2เม็ด พอวันที่9/2-13/2 เรามีเลือดออกค้ลายๆประจำเดือน แต่พอวันที่ 25/2 ประจำเดือนเราจะมา แต่ไม่มา แต่มีอาการปวดท้องน้อย ปวดเกมือนเวลาประจำเดือนมา แล้วตอนเย็นวันที่25/2มีเลือดออกทางช่องคอดนิดๆ แต่มาพอมาถึงวันที่คือที่1/3 ประจำเดือนเรายังไม่มา และยังมีอาการปวดท้องน้อย เป็นบางครั้ง อยากชาบว่ามันเกิดจากสาเหตุใด
สวัสดีค่ะ หากประจำเดือนมาวันที่ 25 ม.ค. แล้วได้มีเพศสัมพันธ์วันที่ 4 ก.พ.เท่ากับมีเพศสัมพันธ์ในวันที่ 11 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากไม่ได้มีการสอดใส่อวัยวะเพศเข้าสู่ช่องคลอด โอกาสที่จะตั้งครรภ์ก็ไม่มี ส่วนการที่น้ำอสุจิโดนอวัยวะเพศภายนอก โอกาสที่จะทำให้เกิดการตั้งครรภ์ก็ถือว่าไม่น่าเกิดขึ้นได้ค่ะ ดังนั้น ก็ไม่จำเป็นต้องทานยาคุมฉุกเฉินไปแต่หากได้ทานยาคุมฉุกเฉินไปแล้ว และในวันที่ 9-13 ก.พ. ได้มีเลือดออกมา เลือดดังกล่าว ก็น่าจะเป็นผลของยาคุมได้ ซึ่งไม่ได้ผิดปกติและอันตรายอะไร ส่วนในวันที่ 25 ก.พ. หากมีเลือดออกมาปริมาณเล็กน้อย ก็อาจเป็นประจำเดือนได้ค่ะ เพราะอยู่ในช่วงวันที่ที่ประจำเดือนจะมา ส่วนการที่มีปริมาณน้อยและออกเพียงแค่วันเดียว ก็น่าจะเกิดจากการที่เพิ่งมีเลือดออกไปก่อนหน้านั้นไม่นานค่ะแนะนำควรลองสังเกตประจำเดือนในรอบต่อไปก่อน ว่าจะมาเป็นปกติหรือไม่ค่ะ สำหรับอาการปวดท้องน้อย หากเป็นแค่บางครั้ง ก็อาจสังเกตอาการไปก่อน เพราะมีได้จากหลายสาเหตุ เช่น มีท้องผูก ลำไส้อักเสบ มดลูกอักเสบ มีก้อนเนื้องอกมดลูก ซีสต์ที่รังไข่ เป็นต้น แต่หากอาการปวดท้องน้อยเป็นทุกวัน เป็นรุนแรงขึ้น หรือมีอาการผิดปกติอื่นๆ เช่น ตกขาวผิดปกติ มีไข้ เป็นต้น ก็ควรไปพบแพทย์เพื่อตรวจค่ะ